|  |  |  |  |  |
| --- | --- | --- | --- | --- |
| Predmet: **Italijanski jezik za 5. razred osnovne škole** | | | | |
| Udžbenik: **Amici D’ITALIA 1** | | | Izdavač: **Data Status** | |
| Nastavnik: | | | | |
| Čas broj: 38. | | Odeljenje: | | Datum: |
| Nastavna tema: | **Foto di classe** | | | |
| Nastavna  jedinica: | **Gli articoli indeterminativi; i dimostrativi** | | | |
| Tip časa: | Obrada | | | |
| Cilj čas: | Usvajanje neodređenog člana i pokaznih prideva i zamenica | | | |
| Očekivani  ishodi: | Učenik će biti u stanju da jednostavnim jezičkim sredstvima opiše neposredni prostor. | | | |
| Međupredmetne kompetencije: | Saradnja, komunikacija, kompetencija za učenje | | | |
| Oblik rada: | frontalni, individualni, u paru, grupni | | | |
| Nastavne  metode: | dijaloška, rad na tekstu, metoda pisanja, igrovne aktivnosti, demonstrativna, | | | |
| Nastavna  sredstva: | udžbenik, radna sveska, ilustracije | | | |
| Korelacija sa drugim predmetima: | Srpski jezik, Engleski jezik | | | |
| **Vremenska struktura časa (tok časa)** | | | | |
| **Uvodni deo:**  (10 minuta) | Provera domaćeg zadatka.  Nastavnik kao uvod u današnju nastavnu jedinicu daje učenicima na tabli nekoliko primera određenog člana i nekoliko imenica. Učenici imaju zadatak da povežu član i imenicu.  Na primer:  La zaino  Il computer  L’ porta  La lavagna  Lo armadio  Učenici čitaju pojedinačno, a nastavnik pohvaljuje tačne odgovore. (*la lavagna, il computer, l’armadio, la porta, lo zaino)* | | | |
| **Glavni deo:**  (25 minuta) | Nastavnik zapisuje na tabli primere:   * Una compagna * Un banco   Nastavnik postavlja pitanje šta predstavlja reč ispred imenice podseća ih na upotrebu određenog člana i daje primer:  *Che cos’è?* (pokazuje na neki predmet) *Ė una penna*. (uno zaino, una lavagna...) i objašnjava kada se koristi neodređeni član.  Učenici prepisuju, nastavnik im daje instrukcije da uz pomoć tabele na 44. strani učenici prepoznaju pravilo upotrebe neodređenog člana i da u dijalogu na 38. strani pronađu još nekoliko imenica sa neodređenim članom i da ih prepišu. Učenici čitaju imenice koje su pronašli. (*una lavagna, una cartina*, *una finestra*). Ukoliko je učenicima teško da prepoznaju pravilo, nastavnik ih može podsetiti da određeni član zavisi od početnog slova u imenici. Nastavnik bliže objašnjava pravilo ukoliko se učenici ne snalaze.  Nastavnik postavlja pitanje učenicima *Che cos’è?* i pokazuje predmete u učionici. Učenici odgovaraju jedan po jedan: *un banco, una lavagna, una penna, uno zaino.*  **Udžbenik 44. strana, vežbanje 3**  Učenici rade 3. vežbanje tako što prepisuju date imenice pored odgovarajućeg oblika člana. Učenici proveravaju odgovore u paru, a zatim svi zajedno.  Nastavnik zadaje još jedan zadatak u okviru ovog. Učenici menjaju imenice iz jedninu u množinu i obrnuto.  **LIM**: Učenici izlaze ispred table i rade zadatak na interaktivnoj tabli.  Nastavnik zapisuje na tabli primere:   * *Questo cane, questa casa* * *Quel cane, quella casa*   i pokazuje učenicima unapred pripremljene ilustracije pomenutih primera gde je jedan pojam predstavljen blizu, a drugi daleko.  Nastavnik upućuje učenike na 45. stranu udžbenika i pravilo koje se nalazi u udžbeniku. Nastavnik naglašava da ovi pokazni pridevi i zamenice menjaju oblik u zavisnosti od roda i broja.  Nastavnik poziva učenike da pronađu još nekoliko primera u dijalogu na 38. strani, da ih zapišu i da pokušaju da pretpostave u kom su obliku pokazni pridevi i zamenice (rod, broj), (primeri:*questa foto, Questa è Matilde, questa ragazza, Questi sono Damiano e Matteo)* | | | |
| **Završni deo:**  (10 minuta) | Nastavnik deli učenike u grupe i upućuje ih na osmosmerku u radnoj svesci na 25. strani, vežbanje 9a. Grupe treba da pronađu sve pokazne prideve u osmosmerci. Pobednik je grupa koja pronađe najviše tačnih odgovora. Nastavnik pohvaljuje učenike.  **Domaći zadatak:** radna sveska, 23. strana, vežbanje 1, 25. strana, vežbanje 9b | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |