|  |  |  |  |  |
| --- | --- | --- | --- | --- |
| Predmet: **Italijanski jezik za 5. razred osnovne škole** | | | | |
| Udžbenik: **Amici D’ITALIA 1** | | | Izdavač: **Data Status** | |
| Nastavnik: | | | | |
| Čas broj: 14. | | Odeljenje: | | Datum: |
| Nastavna tema: | **Primo giorno di scuola** | | | |
| Nastavna  jedinica: | **Verso la certificazione** | | | |
| Tip časa: | Utvrđivanje | | | |
| Cilj časa: | Utvrđivanje i uvežbavanje prethodno usvojenog znanja. | | | |
| Očekivani  ishodi: | Učenik će umeti da primeni znanja usvojena u 1. nastavnoj temi. | | | |
| Međupredmetne kompetencije: | Saradnja, komunikacija, kompetencija za učenje | | | |
| Oblik rada: | frontalni, individualni, u paru, u grupi | | | |
| Nastavne  metode: | audio-lingvalna, dijaloška, metoda pisanja, rad na tekstu | | | |
| Nastavna  sredstva: | udžbenik, radna sveska, CD | | | |
| Korelacija sa drugim predmetima: | Srpski jezik | | | |
| **Vremenska struktura časa (tok časa)** | | | | |
| **Uvodni deo:**  (5 minuta) | Provera domaćeg zadatka. (Učenici pojedinačno čitaju odgovore)  Nastavnik poziva učenike da otvore svoje udžbenike na stranama 22 i 23. Učenici će raditi samostalno sva četiri zadatka (provera slušanja, pisanja, govora i čitanja). Nastavnik daje uputstvo za izradu zadataka. | | | |
| **Glavni deo:**  (37 minuta) | **Udžbenik, 22. strana, vežbanje 1 Ascoltare**  Učenici pre slušanja teksta treba da se pripreme tako što će pročitati rečenice i upoznati se sa zadatkom. Nastavnik pušta audio-zapis CD (1-24) dva puta, učenici podvlače odgovore, a zatim sledi usmena provera odgovora. (rešenja: 1-*marocchino, 2-peruviano, 3-canadese, 4-Roma, 5-italiano, 6-Napoli)*  **LIM:** Učenici izlaze ispred table i označavaju odgovore.  **Vežbanje 2 Scrivere**  Pre početka pisanja, nastavnik skreće učenicima pažnju na uputstvo sa leve strane i objašnjava nepoznate reči*: nato a, nome, cognome*...  Učenici rade zadatak samostalno, a nastavnik svakom učeniku proverava  tačnost i ukazuje na greške.  **Vežbanje 3, Parlare**  Za ovaj zadatak nastavnik deli učenike u manje grupe unutar kojih se učenici međusobno predstavljaju, kažu gde su rođeni, koje su nacionalnosti, naziv škole (nastavnik može da izabere koje će podatke tražiti od učenika). Nastavnik šeta po učionici i prati rad grupa, sluša odgovore, a kasnije po završetku izlaganja učenika, nastavnik ukazuje na greške koje je čuo, ali ne imenujuću učenike koji su ih izgovorili. Najspretniji učenici u ovoj aktivnosti mogu ponoviti pred svim učenicima svoje izlaganje.  **Vežbanje 4, Leggere**  Ukoliko se nastavnik odluči na ovu vrstu vežbanja, treba učenike da pripremi od samog početka na način rada. Nastavnik daje uputstvo da se ovaj zadatak radi bez korišćenja rečnika, iako na prvi pogled izgleda teško i verovatno učenici neće razumeti veći deo teksta. Nastavnik ohrabruje učenike da će nakon pažljivog čitanja teksta i rečenica ispod teksta ishod biti pozitivan i da će učenici uspeti da reše zadatak. Kako bi bili sigurniji, učenici prvo proveravaju i upoređuju svoje odgovore sa parom iz klupe, a tek onda i sa ostalim učenicima i nastavnikom. (rešenja:1-F, 2-F, 3-V, 4-V, 5-V, 6-F)  **LIM**: Provera odgovora na interaktivnoj tabli..  Ukoliko nastavnik ima vremena, može uraditi sa učenicima i vežbe slušanja u radnoj svesci na 10. strani.  **Radna sveska, 10. strana, vežbanja 1 i 2**  Ascoltare 1  Učenici slušaju dijaloge (CD 8) i upisuju brojeve dijaloga pored odgovarajuće ilustracije. Svi učenici proveravaju odgovore sa nastavnikom.  (rešenja: C-1, B-2, A-3, D-4)  Ascoltare 2  Učenici slušaju (CD 9) i povezuju imena učenika sa nazivom škole koju pohađaju.  Ukoliko je potrebno nastavnik pušta snimak dva puta. Sledi usmena provera odgovora. (rešenja:1-D, 2-C, 3-E, 4-A, 5-B) | | | |
| **Završni deo:**  (3 minuta) | Nastavnik daje uputstva za **domaći zadatak** u radnoj svesci, na 11. strani,  vežbanja 3, 4. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |