|  |  |  |  |  |
| --- | --- | --- | --- | --- |
| Predmet: **Italijanski jezik za 5. razred osnovne škole** | | | | |
| Udžbenik: **Amici D’ITALIA 1** | | | Izdavač: **Data Status** | |
| Nastavnik: | | | | |
| Čas broj: 5. | | Odeljenje: | | Datum: |
| Nastavna tema: | **Benvenuti!** | | | |
| Nastavna  jedinica: | **Esercizi di lessico e fonetica** | | | |
| Tip časa: | utvrđivanje | | | |
| Cilj časa: | Uvežbavanje izgovora, alfabeta, brojeva od 0 do 20, naziva boja i predmeta u učionici | | | |
| Očekivani  ishodi: | Učenik će biti u stanju da pravilno ponovi i izgovori reči, da pravilno speluju reči, da u usmenoj komunikaciji razume i imenuje predmete u učionici, boje i brojeve do 20. | | | |
| Međupredmetne kompetencije: | Saradnja, komunikacija, kompetencija za učenje | | | |
| Oblik rada: | frontalni, individualni, u paru | | | |
| Nastavne  metode: | rad na tekstu, audio-lingvalna, igrovne aktivnosti, demonstrativna | | | |
| Nastavna  sredstva: | udžbenik, CD, papirići za pokazivanje boja i predmeta | | | |
| Korelacija sa drugim predmetima: | Srpski jezik, Matematika, Likovna kultura | | | |
| **Vremenska struktura časa (tok časa)** | | | | |
| **Uvodni deo:**  (10 minuta) | Provera domaćeg zadatka.  Nastavnik pita nekoliko učenika da pročitaju odgovore iz radne sveske i zajedno sa učenicima ispravlja greške.  Nakon provere domaćeg zadatka nastavnik objašnjava učenicima da u italijanskom jeziku postoje pravila u izgovoru pojedinih glasova i podseća ih na neke reči sa prethodnih časova: *amici, scuola, lavagna, pagina, significa, uscire, undici, grigio, compagno, Alice, Genova*.  Nastavnik zapisuje na tabli neke od ovih reči, učenici u parovima treba da dođu do fonetskog pravila. Učenici koji su došli do rešenja, kažu odgovor, a nastavnik ispravlja eventualnu grešku. | | | |
| **Glavni deo:**  (25 minuta) | **Udžbenik, 13. strana, vežbanja 1, 2, 3, 4, Come si pronuncia?**  **Vežbanje 1**  Nastavnik pušta audio-zapis CD (1-9) dok učenici slušaju i prate u udžbeniku, a zatim svi jednoglasno ponavljaju reč po reč. Nastavnik ponavlja snimak više puta, zatim zamoli učenike da izvedu pravila za izgovor. Nastavnik zapisuje pravila na tabli za izgovor slova **C** (*ca – co – cu, che – chi, ce – ci – cia – cio – ciu).*  **Vežbanje 2**  Nastavnik pušta CD (1-10), učenici slušaju, prate i ponavljaju jednoglasno reč po reč. Nastavnik poziva učenike da izvedu pravila izgovora slova **G**  i zapisuje ih na tabli (*go – ga – gu, ghe – ghi, ge – gi –gia- gio – giu).*  **Vežbanje 3**  Nastavnik pušta CD (1-11), učenici slušaju i jednoglasno ponavljaju reči, a zatim samostalno izvode pravilo za izgovor dok nastavnik zapisuje na tabli (*sca – sco –scu; sche –schi, sce, sci, scia, scio, sciu*)  **Vežbanje 4**  Učenici slušaju CD (1-12) i ponavljaju jednoglasno, a zatim izvode pravilo. Nastavnik zapisuje pravila na tabli. (*gn, gl, qu)*  Nakon svakog odslušanog vežbanja učenici rade zadatke (5a, 5b, 5c) u radnoj svesci na 4. strani, slušaju audio-zapis (CD 2, 3, 4) i označavaju ono što čuju. Sledi provera odgovora u paru, a zatim svi zajedno.  Nastavnik kaže učenicima da zatvore svoje udžbenike i radne sveske dok on zapisuje primere na tabli (primere sa današnjeg časa): *scuola, quaderno, lavagna, colori, cinque, scivolo, maglietta, cinema, gatto, gelato, aquila, cestino.*,  Učenici mogu da uz pomoć sveske i table prepoznaju pravila i pročitaju reči.  Nastavnik daje dovoljno vremena da svi mogu da pregledaju pravila i proziva učenike. Nastavnik ispravlja eventualne greške.  Nakon vežbanja izgovora, nastavnik kaže učenicima da će u narednom delu časa uvežbati i obnoviti ono što su savladali na prethodnim časovima.  Nastavnik proziva učenike da speluju reči koje su već napisane na tabli u prethodnom vežbanju. Nastavnik ukazuje na greške ukoliko ih ima.  U sledećoj vežbi učenici uvežbavaju vokabular koji su savladali. Nastavnik pokazuje predmete i boje u učionici, a učenici odgovaraju kako se ti predmeti zovu i koje su boje.  LIM\* | | | |
| **Završni deo:**  (10 minuta) | **Igrovna aktivnost**  Nastavnik zadaje učenicima igru Bingo kako bi obnovili brojeve do 20.  Učenici sami zapisuju na svojim papirima 6 proizvoljnih brojeva od 1-20. Nastavnik čita brojeve, a učenici zaokružuju pročitane brojeve. Učenik  koji prvi popuni svoj listić, izgovori reč *Bingo* i tada on preuzima ulogu nastavnika i čita brojeve dok ostali učenici prave nove kombinacije od 6 brojeva i ponovo zaokružuju.  **Domaći zadatak**: Radna sveska, 4. strana, vežbanje 6 | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |