|  |  |  |  |  |
| --- | --- | --- | --- | --- |
| Predmet: **Italijanski jezik za 5. razred osnovne škole** | | | | |
| Udžbenik: **Amici D’ITALIA 1** | | | Izdavač: **Data Status** | |
| Nastavnik: | | | | |
| Čas broj: 3. | | Odeljenje: | | Datum: |
| Nastavna tema: | **Benvenuti!** | | | |
| Nastavna  jedinica: | **I numeri da 0 a 20; i colori** | | | |
| Tip časa: | Obrada/utvrđivanje | | | |
| Cilj časa: | Usvajanje brojeva od 0 do 20. Usvajanje naziva za boje. | | | |
| Očekivani  ishodi: | Učenik će umeti da u pisanoj i usmenoj komunikaciji izgovori i ponovi brojeve od 0-20 i da imenuje boje. | | | |
| Međupredmetne kompetencije: | Saradnja, komunikacija, kompetencija za učenje | | | |
| Oblik rada: | frontalni, individualni, grupni | | | |
| Nastavne  metode: | rad na tekstu, audio-lingvalna, igrovne aktivnosti, demonstrativna | | | |
| Nastavna  sredstva: | Udžbenik, CD, predmeti (ili papirići) u različitim bojama, papirna loptica | | | |
| Korelacija sa drugim predmetima: | Srpski jezik, Matematika, Likovna kultura | | | |
| **Vremenska struktura časa (tok časa)** | | | | |
| **Uvodni deo:**  (5 minuta) | Provera domaćeg zadatka. Učenici pojedinačno čitaju odgovore.  Nastavnik kaže učenicima da otvore 11. stranu udžbenika i poziva ih da pretpostave šta će učiti na današnjem času. Učenici na osnovu ilustracija mogu da pretpostave da su u pitanju brojevi i boje. | | | |
| **Glavni deo:**  (30 minuta) | **Udžbenik, 11. strana, vežbanje 5, Contiamo!**  Nastavnik pušta audio-zapis CD (1-5) i objašnjava učenicima da tokom slušanja prate izgovor brojeva u udžbeniku. Dok učenici slušaju, jednoglasno ponavljaju brojeve. Nastavnik zatim pita pojedinačno nekoliko učenika da pročitaju brojeve koje su slušali. Ukoliko je potrebno, nastavnik još jednom pročita brojeve. Učenici čitaju, nastavnik sluša i ukazuje na greške.  **Vežbanje 6**  Nastavnik daje učenicima uputstvo za izradu sledećeg vežbanja. Deli učenike u grupe od 4-5 članova i podstiče ih da za što kraće vreme pronađu što više brojeva od 0 do 20 u osmosmerci. Pobednik je grupa koja prva pronađe svih 11 brojeva. Pobednička grupa čita rešenja dok ostali prate i proveravaju svoje odgovore.  (rešenja: *tredici, nove, dodici, cinque, quattro, venti, tre, sette, due, dieci, diciotto).*  **Vežbanje 7, Quanti colori!**  Nastavnik objašnjava učenicima da će u narednom vežbanju učiti boje.  Nastavnik pušta audio-zapis CD (1-6) dok učenici prate u udžbenicima, a zatim svi jednoglasno, a onda i pojedinačno, ponavljaju nazive boja. Nastavnik poziva učenike na sledeću aktivnost. Unapred pripremi papiriće ili predmete u različitim bojama i pita učenike da odgovore koju boju vide. Učenici mogu da koriste udžbenik dok odgovaraju. | | | |
| **Završni deo:**  (10 minuta) | **Igrovna aktivnost**  Nastavnik pripremi papirnu lopticu i daje uputstva učenicima za ovu igru koja ima za cilj uvežbavanje brojeva. Učenici sede tako da naprave krug. Igru počinje jedan učenik koji izgovara *zero (0)* i baca lopticu nekom drugom učeniku koji treba da nastavi niz izgovorivši sledeći broj *uno (1).* Ako neko pogrešno nastavi niz, igra se vraća na početak i ponovo se počinje od nule.  **Domaći zadatak:** radna sveska, 3. strana, vežbanje 3 | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažan | | | | |