|  |  |  |  |  |
| --- | --- | --- | --- | --- |
| Predmet: **Italijanski jezik za 5. razred osnovne škole** | | | | |
| Udžbenik: **Amici D’ITALIA 1** | | | Izdavač: **Data Status** | |
| Nastavnik: | | | | |
| Čas broj: 6. | | Odeljenje: | | Datum: |
| Nastavna tema: | **Primo giorno di scuola** | | | |
| Nastavna  jedinica: | **Primo giorno di scuola** | | | |
| Tip časa: | Obrada | | | |
| Cilj časa: | Usvajanje vokabulara i izraza u vezi sa predstavljanjem i upoznavanjem | | | |
| Očekivani  ishodi: | Učenik će biti u stanju da jednostavnim izrazima predstavi sebe i druge, da pozdravi i otpozdravi | | | |
| Međupredmetne kompetencije: | Saradnja, komunikacija, kompetencija za učenje | | | |
| Oblik rada: | frontalni, individualni | | | |
| Nastavne  metode: | rad na tekstu, audio-lingvalna, pisanje, verbalna | | | |
| Nastavna  sredstva: | Udžbenik, CD | | | |
| Korelacija sa drugim predmetima: | Srpski jezik | | | |
| **Vremenska struktura časa (tok časa)** | | | | |
| **Uvodni deo:**  (8 minuta) | Provera domaćeg zadatka.  Nastavnik objašnjava učenicima naslov današnje nastavne jedinice i kaže im da otvore 14. stranu udžbenika i da razmisle šta predstavlja ilustracija.  Nastavnik daje nekoliko minuta da učenici pogledaju i razmisle o današnjoj temi. | | | |
| **Glavni deo:**  (30 minuta) | **Udžbenik, 14. strana, 1, 2, Primo giorno di scuola**  Nastavnik nastavlja razgovor sa učenicima o temi nastavne jedinice. Nastavnik postavlja jednostavna pitanja, zapisuje ih na tabli i prevodi ih na maternji jezik:  *Dove sono?*  *Chi sono?*  *Sono italiani?*  *Sono a scuola?*  *Sono a casa?*  Učenici mogu da odgovaraju na maternjem jeziku.  Nastavnik zapisuje odgovore i ključne reči tokom slušanja teksta. Prevod reči može zapisati na drugoj polovini table ali ne istim redosledom kao što su pisane na italijanskom jeziku kako bi učenici kasnije mogli da povežu reč sa njenim prevodom (*studente, studentessa, piacere, parla, ragazzi, salve*, *buongiorno lezione, benvenuta, professore, professoressa, insegna, perfettamente, mi chiamo, ti chiami, si chiama).*  Pre slušanja dijaloga, nastavnik naglašava učenicima, kako se ne bi obeshrabrili, da ne mogu razumeti odmah ceo tekst ali da se potrude da posle drugog slušanja obrate pažnju na ključne reči i opšti smisao odslušanog dijaloga. Učenici slušaju CD (1-13) dva puta sa zatvorenim udžbenikom, a zatim nastavnik postavlja pitanja u vezi sa dijalogom: *Quante persone parlano? Sono maschi o femmine? Qual è l’argomento del dialogo? Quali parole avete sentito?*  Nastavnik objasni pitanja na maternjem jeziku i nastavlja razgovor. Učenici probaju da prevedu reči sa table povezujući ih sa pravim značenjem. Nastavnik pomaže učenicima i ukazuje na greške. Pre trećeg slušanja nastavnik čita rečenice iz 2. vežbanja na 14. strani i proverava da li su učenici razumeli rečenice. Učenici označavaju tačne ili netačne rečenice, a nakon trećeg slušanja dijaloga proveravaju svoje odgovore najpre u parovima, a zatim sa odeljenjem. (*rešenja:1-V, 2-F, 3-V, 4-V).*  **LIM\*:** Učenici proveravaju odgovore na interaktivnoj tabli.  Nakon provere odgovora, učenici čitaju tekst po ulogama.  **Vežbanje 3**  Nastavnik daje uputstvo učenicima da urade 3. zadatak i da pronađu podatke u tekstu. Učenici čitaju rešenja (1*-Torino, 2-brasiliano, 3-italiano, 4-Giulia Ragini).* Nastavnik zapisuje rešenja na tabli.  **Udžbenik, 15. strana, vežbanje 4**  Nastavnik daje učenicima potrebno vreme da urade vežbanje tako da na svakoj praznoj liniji upišu po jednu reč. Učenici čitaju odgovore (rešenja:  *mi, chiamo, chiama, si).* Nastavnik zapisuje odgovore na tabli. | | | |
| **Završni deo:**  (7 minuta) | Nastavnik postavlja pitanja učenicima u vezi sa dijalogom:  *Dove sono i ragazzi? Come si chiamano? Sono italiani? Chi è di Genova?*  *Chi è brasiliano?*  **Domaći zadatak**: radna sveska, 5. strana, vežbanja 1 i 2 | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: \*Nastavnik, prilikom obrade teksta ili dijaloga može koristiti mogućnosti interaktivne table: zumiranje, podvlačenje, markiranje itd. | | | | |