|  |  |  |  |  |
| --- | --- | --- | --- | --- |
| Predmet: **Italijanski jezik za 5. razred osnovne škole** | | | | |
| Udžbenik: **Amici D’ITALIA 1** | | | Izdavač: **Data Status** | |
| Nastavnik: | | | | |
| Čas broj: 12. | | Odeljenje: | | Datum: |
| Nastavna tema: | **Primo giorno di scuola** | | | |
| Nastavna  jedinica: | **Esercizi di grammatica e comunicazione** | | | |
| Tip časa: | utvrđivanje | | | |
| Cilj časa: | Uvežbavanje konstrukcija za upoznavanje i predstavljanje sebe i drugih, uvežbavanje prezenta glagola 1. konjugacije | | | |
| Očekivani  ishodi: | Učenik će umeti da predstavi sebe i druge osobe, da razume jednostavna pitanja lične prirode i da odgovori na njih. | | | |
| Međupredmetne kompetencije: | Saradnja, komunikacija, kompetencija za učenje | | | |
| Oblik rada: | frontalni, individualni, u paru | | | |
| Nastavne  metode: | audio-lingvalna, dijaloška, dramske aktivnosti, metoda pisanja | | | |
| Nastavna  sredstva: | udžbenik, radna sveska, CD, tekst pesme za slušanje | | | |
| Korelacija sa drugim predmetima: | Srpski jezik | | | |
| **Vremenska struktura časa (tok časa)** | | | | |
| **Uvodni deo:**  (8 minuta) | Provera domaćeg zadatka. (Učenici pojedinačno čitaju odgovore)  Pošto su učenici za domaći zadatak radili vežbanja sa prezentom glagola 1. konjugacije, nastavnik zapisuje na tabli nekoliko glagola: *parlare, abitare,* *insegnare, guardare, chiamare.* Proziva učenike koji nisu učestvovali u čitanju domaćeg zadatka kako bi svi učenici mogli da provere sebe da li su razumeli građenje prezenta. Nastavnik podstiče učenike i pohvaljuje tačne odgovore, a ukazuje na greške ukoliko ih ima.  Nastavnik kaže učenicima da pripreme svoje udžbenike. | | | |
| **Glavni deo:**  (25 minuta) | **Udžbenik, 19. strana, vežbanje 8**  Nastavnik daje uputstvo za rad u paru.  U sledećem vežbanju učenici uvežbavaju da pitaju kako se neko zove i odakle je i da odgovore na ta pitanja. Učenici najpre pročitaju dijalog, nastavnik traži od učenika da pronađu poznate ličnosti na slici (Eros Ramazzotti, Julia Roberts, Lionel Messi, Principe William). Nastavnik pita učenike da li poznaju sve ličnosti sa slika i objašnjava, ukoliko ih ne poznaju. Nastavnik najavljuje učenicima da će im na kraju času pustiti i jednu italijansku pesmu koju peva poznati italijanskui pevač Eros Ramazzotti. Učenici čitaju dijaloge u paru, a umesto Erosa, govore o drugim ličnostima sa slike.  Učenici u parovima glume dijalog tako što će sami izabrati o kojoj će ličnosti govoriti.  **Vežbanje 9**  Nastavnik postavlja pitanja i svaki učenik odgovara kako se zove i odakle je.  *E tu come ti chiami?*  *Di dove sei?*  **Radna sveska, 8. strana, vežbanje 3**  Učenici slušaju audio-zapis (CD 6) i označavaju imenice muškog ili ženskog roda. Sledi usmena provera odgovora.  \*U zavisnosti od vremena, nastavnik može po svojoj proceni za ovu vrstu časa koristiti materijal iz Priručnika za nastavnike, *Bilancio (Grammatica),* strana 96. i 97. | | | |
| **Završni deo:**  (12 minuta) | **Slušanje pesme**  Nastavnik po svom izboru pušta pesmu koji peva Eros Ramazzotti i daje uputstvo učenicima (ukoliko ima vremena) da u toku slušanja pesme podvlače sve reči koje su im poznate. Nastavnik bira pesmu u kojoj učenici mogu da podvlače i prepoznaju glagole u prezentu. Deli učenicima unapred pripremljene papire sa tekstom pesme. Sledi usmena provera odgovora.  **Domaći zadatak**: radna sveska, 9. strana,  vežbanje 9 | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |